**iarna de carne**

*ștefan Petrea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu îți eram cenușă, tu redeveneai pasăre

numai bună de respirat pe nara de popă

unde era cântecul zborului tău

așa de sacru că

remureau sfinții în icoane

adâncind un mister de vise

în patul somnului meu

și deodată îți înfigeai aripa în perne

dându-mi visul de a zbura

spre un orizont mâzgălit cu creionul verde

în pricina de primăvară și ierburi.

Dar -îți spuneam- e verde și-aici

ia-ți zborul din cenușa trupului meu

lasă-mă-n plata duhului

cu degetele lui a pipăi pe Dumnezeu spre a-l vedea

înger de pasăre ce-mi ești

împrimăvărată din iarna de carne